Dona'm les entitats que apareixen en el text següent:
Núria Abelló Soler (Tarragona, 1921 - Barcelona, 13 de novembre de 2003), fou una psicòloga i psicoanalista catalana. Filla de Mateu Abelló Raset, enginyer naval de l'Armada, i Isabel Soler i Gonsé, i germana de la poetessa Montserrat Abelló Soler i esposa de Pere Bofill i Tauler, i mare de tres fills. La professió del seu pare procurava a la família un nivell de vida elevat, però el freqüent canvi de destinació que implicava exigia també un seguit de trasllats de domicili. Quant Núria tenia pocs mesos, la família, integrada aleshores pels pares i quatre fills petits, dels qui Núria era la menor, deixen la Tarragona natal per anar a viure successivament a Londres, Sitges i Cartagena on, per uns anys, fixen la seva residència. A aquesta ciutat, Núria no va a l'escola, però té un professor particular, amb el qual aprèn les primeres lletres, i una mainadera anglesa amb la qual parla en aquest idioma. El 1931, amb la proclamació de la República, el pare abandona l'exèrcit per dirigir les drassanes de Barcelona. És aquí on Núria ingressa com alumna a l'Institut Tècnic Eulàlia, escola privada definida com a catalana, cristiana i laica. Acabada la Guerra Civil, el seu pare acompanyat de la seva germana Montserrat, marxa cap a l'exili mentre la resta de la família roman a Barcelona. L'any 1940, Núria, la mare i una altra germana petita s'embarquen per a reunir-se amb ells a Valparaíso, on s'estarà fins que el 1947 Núria torna a Espanya. En tornar, al port de Barcelona la va a rebre el doctor Pere Bofill i Tauler, amb qui no trigarà gaire a casar-se. L'any 1950, ella i el seu marit, que volia formar-se com a psicoanalista, se'n van a París i després a Suïssa on s'instal·len i on naix el seu primer fill. Durant els sis anys a Suïssa ella també es forma com a psicoanalista. De manera que quan tornen a Barcelona el 1965, amb altres amics i companys de formació amb els quals havien coincidit fora d'Espanya (el doctor Pere Folch i la senyora Terthu Eskelinen) i que també havien tornat, organitzen la Sociedad Luso-Española de Psicoanálisis, nucli inicial del qual sorgirà la Societat Espanyola de Psicoanàlisi.
Núria Abelló Soler : persona, Tarragona : Entitat_Geopolítica, Barcelona : Entitat_Geopolítica, Mateu Abelló Raset : persona, Armada : organització, Isabel Soler i Gonsé : persona, Montserrat Abelló Soler : artista_o_autor, Pere Bofill i Tauler : persona, Núria : persona, Londres : Entitat_Geopolítica, Sitges : Entitat_Geopolítica, Cartagena : Entitat_Geopolítica, República : esdeveniment_polític, Institut Tècnic Eulàlia : educació, Guerra Civil : conflicte, Montserrat : persona, Valparaíso : Entitat_Geopolítica, Espanya : Entitat_Geopolítica, París : Entitat_Geopolítica, Suïssa : Entitat_Geopolítica, Pere Folch : persona, Terthu Eskelinen : persona, Sociedad Luso-Española de Psicoanálisis : organització, Societat Espanyola de Psicoanàlisi : organització, port de Barcelona : ubicació